Komission asetus (ETY) N:o 4160/87, annettu 29 päivänä joulukuuta 1987, sianliha-alaa koskevien asetusten (ETY) N:o 391/68 ja (ETY) N:o 2764/75 muuttamisesta yhdistetyn nimikkeistön käyttöönoton vuoksi



Virallinen lehti nro L 392 , 31/12/1987 s. 0046 - 0047

Suomenk. erityispainos Alue 3 Nide 25 s. 0247

Ruotsink. erityispainos Alue 3 Nide 25 s. 0247



KOMISSION ASETUS (ETY) N:o 4160/87, annettu 29 päivänä joulukuuta 1987, sianliha-alaa koskevien asetusten (ETY) N:o 391/68 ja (ETY) N:o 2764/75 muuttamisesta yhdistetyn nimikkeistön käyttöönoton vuoksi EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(), sellaisena kuin se on muutettuna asetuksella (ETY) N:o 3985/87(), ja erityisesti sen 15 artiklan 1 kohdan toisen alakohdan; ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(), sellaisena kuin se on viimeksi muutettuna asetuksella (ETY) N:o 3906/87(), ja erityisesti sen 4 artiklan 6 kohdan; sekä katsoo, että asetuksella (ETY) N:o 2658/87 on otettu käyttöön 1 päivästä tammikuuta 1988 harmonoidun järjestelmän nimikkeisiin perustuva yhdistetty tavaranimikkeistö, joka täyttää sekä yhteisen tullitariffin että yhteisön ulkomaankauppatilaston vaatimukset; interventio-ostojen soveltamista koskevista yksityiskohtaisista säännöistä sianliha-alalla 1 päivänä huhtikuuta 1968 annettua komission asetusta (ETY) N:o 391/68(), sellaisena kuin se on viimeksi muutettuna asetuksella (ETY) N:o 912/71(), sekä teurastettuun sikaan sovellettavan tuontimaksun yhden tekijän laskentasääntöjen määrittämisestä 29 päivänä lokakuuta 1975 annettua neuvoston asetusta (ETY) N:o 2764/75(), sellaisena kuin se on viimeksi muutettuna asetuksella (ETY) N:o 1475/86(), on mukautettava harmonoituun järjestelmään perustuvan uuden yhdistetyn nimikkeistön käytön huomioon ottamiseksi, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 391/68 liite tämän asetuksen liitteellä. 2 artikla Korvataan asetuksen (ETY) N:o 2764/75 3a artikla seuraavasti: "3a artikla "Teurastetuilla sioilla" tarkoitetaan kesyjen sikojen ruhoja tai puoliruhoja, joista on laskettu veri ja poistettu sisälmykset, harjakset ja sorkat. Puoliruhot saadaan halkaisemalla kokoruho kunkin kaula-, selkä-, lanne- ja ristinikaman keskikohdasta sekä rintalastan ja lonkka- ja häpyluun liitoksen keskikohdasta. Nämä ruhot ja puoliruhot voivat olla päineen, raajoineen, kylkirasvoineen, munuaisineen, saparoineen, palleoineen tai niitä ilman. Puoliruhot voivat olla myös selkäytimineen, aivoineen, kielineen tai niitä ilman. Emakon ruhot ja puoliruhot voivat olla nisineen (maitorauhasineen) tai niitä ilman." 3 artikla Tämä asetus tulee voimaan 1 päivänä tammikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 1987. ()()()()()()()()Komission puolesta Frans ANDRIESSEN Varapuheenjohtaja () EYVL N:o L 256, 7.9.1987, s. 1 () EYVL N:o L 376, 31.12.1987, s. 1 () EYVL N:o L 282, 1.11.1975, s. 1 () EYVL N:o L 370, 30.12.1987, s. 11 () EYVL N:o L 80, 2.4.1968, s. 5 () EYVL N:o L 98, 1.5.1971, s. 42 () EYVL N:o L 282, 1.11.1975, s. 21 () EYVL N:o L 133, 21.5.1986, s. 39 LIITE "LIITE Ostettavat tuotteet 1. Sian ruho tai puoliruho, tuore tai jäähdytetty (yhdistetyn nimikkeistön alanimike 0203 11 10:stä): a) enintään neljä päivää aikaisemmin teurastetusta eläimestä, josta veri on hyvin laskettu; b) halkaistu symmetrisesti selkärankaa pitkin; c) ilman päätä, poskia, kurkkua, kylkirasvaa, munuaisia, eturaajoja, saparoa, kuvelihoja ja selkäydintä. 2. Kylki (silavoineen), tuore tai jäähdytetty (yhdistetyn nimikkeistön alanimike 0203 19 15:stä) a) enintään kahdeksan päivää aikaisemmin teurastetusta eläimestä; b) paino enintään 8 kilogrammaa/pala; c) jossa on vähintään kahdeksan kylkiluuta ja joka on leikattu lavasta kolmannen ja neljännen kylkiluun kohdalta ilman kuvelihoja, pintarasvaa ja nisiä. 3. Siansilava tuore tai jäähdytetty (yhdistetyn nimikkeistön alanimike 0209 00 11:stä) a) enintään kahdeksan päivää aikaisemmin teurastetusta eläimestä; b) leikattu suorakulmaisesti; c) kamaroineen mutta ilman lihaa; d) vähintään 2 cm paksu ja selästä vatsaan vähintään 15 cm leveä. 4. Edellä 1, 2 ja 3 kohdassa tarkoitetut tuotteet on jäähdytettävä välittömästi teurastuksen jälkeen ja säilytettävä viileässä haltuunottoon saakka ja niiden sisälämpötila ei saa haltuun otettaessa olla korkeampi kuin +4 °C."